Id-Deċiżjoni tal-Kummissjoni
ta' l-20 ta' Frar 2004
dwar l-introduzjoni temporanja ta' żwiemel reġistrati li qegħdin jipparteċipaw fil-Logħob Olimpiku jew il-logħob Paralimpiku fil-Greċja fl-2004
(notifikata bid-dokument numru K(2004) 499)
(Test b'rilevanza għaż-ŻEE)
(2004/177/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitá Ewropea,
Wara li kkunsidrat id-Direttiva tal-Kunsill 90/426/KEE tas-26 ta' Ġunju 1990 dwar il-kondizzjonijiet tas-saħħa ta' l-annimali li jirregolaw il-moviment u l-importazzjoni minn pajjiżi terzi ta' equidae [1] u partikolarment l-Artikolu 19(ii) tiegħu
Billi:
(1) Bi qbil mad-Deċiżjoni tal-Kummissjoni 92/260/KEE ta' l-10 ta' April 1992 dwar il-kondizzjonijiet tas-saħħa ta' l-annimali u ċ-ċertifikazzjoni veterinarja għall-ammisjoni temporanja ta' żwiemel registrati [2] u bid-Deċiżjoni tal-Kummissjoni 93/197/KEE ta' l-5 Frar 1993 dwar kondizzjonijiet tas-saħħa ta' l-annimali u ċertifikazzjoni veterinarja għall-importazzjoni ta' ekwidi reġistrati u ekwidi għat-tnissil u għall-produzjoni [3] garanziji jridu jkunu pprovduti li jiżguraw li żwiemel maskili li mhumiex ikkastrati u li ma għandhomx aktar minn 180 ġurnata ma jkunux ta' riskju fir-rigward tat-tixrid ta' artiritis virali ekwina.
(2) Żwiemel reġistrati li qegħdin jipparteċipaw fil-logħob Olimpiku f'Ateni,fil-Greċja, f'Awissu 2004 ikunu taħt is-sorveljanza veterinarja ta' l-awtoritajiet kompetenti tal-Greċja u l-organizZazzjoni tal-Federazzjoni Ekwestra Internazzjonali (FEI).
(3) Żwiemel reġistrati li qegħdin jipparteċipaw fit-tnax-il edizjoni tal-Logħob Paraolimpiku f'Ateni, fil-Greċja, f'Settembru 2004, ikunu taħt is-sorveljanza veterinarja ta' awtoritajiet kompetenti tal-Greċja.
(4) Ċerti żwiemel maskili li kkwalifikaw biex jipparteċipaw f'dawn il-livelli għolja ta' avvenimenti ekwini jistgħu ma jilħqux il-ħtiġijiet stabbiliti fid-Deċiżjonijiet 92/260/KEE jew 93/197/KEE rispettivament rigward artiritis virali ekwina.
(5) Deroga rigward il-kondiZzjonijiet mitluba għandha għalhekk tkun ipprovduta għal żwiemel temporanjament imdaħħla jew importati għal dawn l-avvenimenti sportivi. Dik id-deroga għandha tfassal kondiZzjonijiet li jeskludu ċerti riskju li l-artiritis virali ekwina tinxtered.
(6) Il-miżuri pprovduti f'din id-Deċiżjoni huma bi qbil ma' l-opinjoni tal-Kumitat Permanenti dwar il-Food Chain u s-saħħa ta' l-Annimali,
ADOTTAT DIN ID-DEĊIŻJONI:
Artikolu 1
1. Bid-deroga tad-Deċiżjoni 92/260/KEE, l-Istati Membri għandhom jawtorizzaw l-ammissjoni temporanja ta' żwiemel maskili mhux ikkastrati għall-ħtiega ta' parteċipazzjoni fl-avvenimenti tal-Logħob Olimpiku jew Logħob Paraolimpiku f'Ateni, il-Greċja, f'Awissu u f'Settembru 2004 rispettivament, mingħajr il-bżonn ta' garanziji pprovduti f'dik id-Deċiżjoni dwar artiritis virali ekwina li taderixxi skond il-kondizzjonijiet meħtieġa fil-paragrafu 2.
2. Iċ-ċertifikat tas-saħħa ta' l-annimali stabbilit skond l-Anness II tad- Deċiżjoni 92/260/KEE għandu jkun skond il-ħtiġijiet li ġejjin:
(a) taqsima III punt (e)(v) taċ-ċertifikat A, B, C, D u t-taqsima III punt (f)(v) taċ-ċertifikat F relatat ma' artritis virali ekwina għandha titħassar mill-veterinarju uffiċjali li jiffirma ċ-ċertifikat;
(b) li ġej għandu jiżdied maċ-ċertifikati
"Żwiemel reġistrati ammessi bi qbil mad-Deċiżjoni tal-Kummissjoni 2004/177/KE [4].".
(ċ) dan li ġej għandu jiżdied mad-dikjarazzjoni li hija mwaħħla maċ-ċertifikati:
"Iż-żiemel li huwa kopert b'dan iċ-ċerifikat huwa maħsub li jipparteċipa fl-avvenimenti ekwestri tal-Logħob Olimpiku/Paraolimpiku (ħassar kif jixraq) u ma jintużax għat-tnissil jew għall-kollezjoni tas-semen waqt li jkun qiegħed joqgħod f'Stati Membru ta' l-Unjoni Ewropea.
Arranġamenti saru għat-trasport taż-żiemel 'il barra mill-Unjoni Ewropea mingħajr dewmien wara l-avveniment ekwestri tal-Logħob Olimpiku/Paraolimpiku (ħassar kif jixraq) ikun spiċċa.
Id-data u l-post ta' l-esportazzjoni skedata mill-Unjoni Ewropea: …".
Artikolu 2
1. Minħabba d-deroga mid-Deċiżjoni 93/197/KEE, l-Istati Membri jistgħu jawtorizzaw l-introduzzjoni temporanja ta' żwiemel maskili mhux ikkastrati reġistrati mill-gżejjer tal-Falklands, Kyrgyzstan u Saint Pierre u Miquelon bil-ħsieb li jipparteċipa fl-avvenimenti ekwestri tal-Logħob Olimpiku jew il-Logħob Paraolimpiku f'Ateni, fil-Greċja, f'Awissu u Settembru 2004 rispettivament, mingħajr il-bżonn ta' garanziji previsti f'dik id-Deċiżjoni rigward artritis virali ekwina iżda l-kondizzjonijiet mitluba paragrafi 2 għandhom ikunu mħarsa.
2. Iċ-ċertifikat tas-saħħa ta' l-Annimali stabbilit bi qbil ma' l-Anness II għad- Deċiżjoni 93/197/KEE għandu jħares il-kondizzjonijiet segwenti:
(a) taqsima III punti (e)(v) taċ-ċertificat A, B u G relatat ma' artritis virali ekwina, se tkun imħassra mill-veterinarju uffiċjali li jiffirma ċ-ċertifikat;
(b) li ġej għandu jiżdied maċ-ċertifikati:
"Żwiemel reġistrati ammessi skond id-Deċiżjoni tal-Kummissjoni 2004/177/KE [5].";
(ċ) dan li ġej għandu jiżdied mad-dikjarazzjoni mehmuża maċ-ċertifikati:
"Iż-żiemel kopert b'dan iċ-ċertifikat huwa maħsub li jipparteċipa f'avvenimenti ekwestri tal-Logħob Olimpiku/Paraolimpiku (ħassar kif jixraq) u ma għandux jintuża għat-tnissil jew għall-kollezzjoni tas-semen waqt ir-residenza tiegħu f'Stati Membru ta' l-Unjoni Ewropea.
Saru arranġamenti għat-trasport taż-żiemel 'l barra mill-Unjoni Ewropea mingħajr dewmien wara li l-avvenimenti ekwestri tal-Logħob Olympiku/Paraolimpiku (ħassar kif jixraq) ikunu spiċċaw.
Id-data u l-post ta' l-esportazzjoni mill-Unjoni Ewropea skedata: …"
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fl-20 ta' Frar 2004.